КОМИ РЕСПУБЛИКАЛÖН ОЛАНПАС

**«Коми Республика мутасын инвестиционнöй удж йылысь»**

**Коми Республикаса Оланпасö вежсьöмъяс пыртöм йылысь**

Примитöма Коми Республикаса

Государственнöй Сöветöн 2010 вося косму тöлысь 29 лунö

**1 статья.** Пыртны «Коми Республика мутасын инвестиционнöй удж йылысь» Коми Республикаса Оланпасö (Коми Республикаса государственнöй власьт органъяслöн индöд-тшöктöмъяс, 2006, 2 №, 4221 ст.; 7 №, 4486 ст.; 2007, 2 №, 4706 ст.; 12 № 5268 ст.; 2008, 5 №, 200 ст.; 11 №, 620 ст.; 2009, 7 №, 80 ст.) татшöм вежсьöмъяс:

1. 3 статьяын:

1) 1 юкöнса 4 пункт гижны тадзи:

«4) сетöны вот кокньöдъяс инвестиционнöй удж нуöдысь субъектъяслы, кодъяслысь инвестиционнöй проектъяссö пыртöма Коми Республика мутасын збыльмöдана да (либö) збыльмöдны артыштöм инвестиционнöй проект лыддьöгö, мый лöсьöдöма вот кокньöдъяс сетöм могысь Коми Республикаса Правительствоöн урчитöм пöрадок серти;»;

2) 2 юкöнсö гижны тадзи:

«2. Тайö Оланпасöн артыштöм формаясын да методъясын инвестиционнöй уджöн государствосянь веськöдлöм оз нуöдсьы инвестиционнöй удж нуöдысь субъектъяс кузя, кодъяслöн эм Коми Республикаса республиканскöй сьöмкудйысь водзын босьтлöм сьöм кузя нюжöдöм уджйöз, кодöс вöлi сетлöма вештыны колана да бöр бергöдана подув вылын, инвестиционнöй удж нуöдысь субъектъяс кузя, кодъяс законодательствоöн урчитöм пöрадок серти бырöдан, реорганизуйтан либö банкротство выйын, а сiдзжö инвестиционнöй удж нуöдысь субъектъяс кузя, кодъяс оз кутчысьны инвестиционнöй проект збыльмöдöмкöд йитчöм рöскод серти учёт торйöн нуöдан условиеясö.

Инвестиционнöй проект збыльмöдöмкöд йитчöм рöскод серти учёт торйöн нуöдан условиеяс оз инмыны тайö статьяса 1 юкöнлöн 9 пунктöн урчитöм положениеяс вылö.».

2. 7 статья гижны ьадзи:

**«7 статья. Инвестиционнöй удж нуöдысь субъектъяслы вот кокньöдъяс сетöм.**

Вот да öктас сикас, мый серти сетсьöны кокньöдъяс, мынтысьысьяслöн категорияяс, кокньöд сетан условиеяс, уджалан кадколаст да ыджда, а сiдзжö вот кокньöдъяс сетан да киритан пöрадок урчитсьöны «Коми Республика мутасын вот кокньöдъяс йылысь да вот кокньöдъяс йылысь öткымын законодательнöй актö вежсьöмъяс пыртöм йылысь» Коми Республикаса Оланпасöн.».

**2 статья.** Тайö Оланпасыс вынсялö 2011 во тöвшöр тöлысь 1 лунсянь.

Коми Республикаса Юралысь В.М.Гайзер

Сыктывкар

2010 вося ода-кора тöлысь 13 лун

54-РЗ №

Вуджöдіс Кузнецова Н.А., 2 008 пас